|  |  |  |
| --- | --- | --- |
| **ҚАЗАҚСТАН РЕСПУБЛИКАСЫ АУЫЛ ШАРУАШЫЛЫҒЫ МИНИСТРЛІГІНІҢ ЖЕР РЕСУРСТАРЫН БАСҚАРУ КОМИТЕТІ** |  | **КОМИТЕТ ПО УПРАВЛЕНИЮ ЗЕМЕЛЬНЫМИ РЕСУРСАМИ МИНИСТЕРСТВА СЕЛЬСКОГО ХОЗЯЙСТВА РЕСПУБЛИКИ КАЗАХСТАН** |
| 010000, Астана қ-сы, Министрліктер үйі, 3 кіреберіс,тел.: 7 (7172 ) 750631 |  | 010000, г. Астана, Мәңгілік ел 8, подъезд 3,тел.: 7 (7172 ) 750631  |

\_\_\_\_\_\_\_\_\_\_\_\_\_\_\_

 **Тілеухан Ж. Т.**

 *«E-Otinish»*

 *№ ЖТ-2025-00735275*

Қазақстан Республикасы Ауыл шаруашылығы министрлігінің Жер ресурстарын басқару комитеті *(әрі қарай – Комитет)* өз құзыреті шегінде келесіні хабарлайды.

«Құқықтық актілер туралы» Қазақстан Республикасы Заңының 60-бабы 4-тармағына сәйкес мемлекеттік саясатты жүргізетін, белгілі бір салада (қызмет аясында) реттеуді және басқаруды жүзеге асыратын немесе құзыретіне тиісті мәселелерді шешу жатқызылған мемлекеттік органдар не өзге де мемлекеттік органдар өздеріне берілген өкілеттіктерге сәйкес жеке немесе заңды тұлғалардың жүгінуі бойынша нақты субъектілерге қатысты немесе нақты жағдайға қолданылатын нормативтік құқықтық актілерге өз құзыреті шегінде түсіндірмелер бере алады.

Мұндай түсіндірме берудің міндетті заңдық күші жоқ және ұсынымдық сипатта болады.

Қазақстан Республикасы Жер кодексінің *(әрі қарай - Кодекс)* 24-бабына сәйкес шетелдіктер, азаматтығы жоқ адамдар, шетелдік заңды тұлғалар, шетелдік қатысуы бар Қазақстан Республикасының заңды тұлғалары, халықаралық ұйымдар, халықаралық қатысуы бар ғылыми орталықтар, сондай-ақ қандастар **ауыл шаруашылығы мақсатындағы жер учаскелерін** жеке меншік немесе жер пайдалану құқығымен иелене алмайды.

Қазақстан Республикасы заңды тұлғасының қатысушылары (акционерлері, мүшелері) құрамына шетелдік немесе азаматтығы жоқ адам, шетелдік заңды тұлға, шетелдік қатысуы бар Қазақстан Республикасының заңды тұлғасы кірген кезде ауыл шаруашылығы мақсатындағы жер учаскелеріне жеке меншік құқығы, сондай-ақ уақытша жер пайдалану құқығы Кодекстің 66-бабының нормаларына сәйкес иеліктен шығарылуға жатады.

Кодекстің 23-бабына сәйкес ауыл шаруашылығы өндірісін жүргізуге және орман өсіруге арналған жерді қоспағанда, шетелдіктердің, азаматтығы жоқ адамдардың және шетелдік заңды (мемлекеттік емес) тұлғалардың жеке меншігінде **үйлерді (құрылыстарды, ғимараттарды) олардың мақсатына сәйкес қызмет көрсетуге арналған жерді қоса алғанда, өндірістік және өндірістік емес, оның ішінде тұрғын үйлер (құрылыстар, ғимараттар) мен олардың кешендерін салу үшін берілген (берілетін) немесе олар салынған жер учаскелері** болуы мүмкін.

Бұл ретте, Қазақстан Республикасы заңды тұлғасының қатысушылары (акционерлері, мүшелері) құрамына шетелдік немесе азаматтығы жоқ адам, шетелдік заңды тұлға, Қазақстан Республикасының шетелдік қатысатын заңды тұлғасы кірген кезде, сондай-ақ Қазақстан Республикасының азаматтары шетелдіктермен немесе азаматтығы жоқ адамдармен неке қиған (ерлі-зайыпты болған) кезде, Қазақстан Республикасы **Мемлекеттік шекарасының шекаралық аймағында және шекаралық белдеуінде орналасқан** жер учаскелеріне меншік құқығы Кодекстің [66-бабының](http://adilet.zan.kz/kaz/docs/K030000442_#z74) нормаларына сәйкес қайта ресімделуге немесе иеліктен шығарылуға жатады.

Кодекстің 171-бабына (Өтпелі ережелер) сәйкес шетелдіктерге, азаматтығы жоқ адамдарға, шетелдік заңды тұлғаларға, шетелдік қатысуы бар Қазақстан Республикасының заңды тұлғаларына, халықаралық ұйымдарға, халықаралық қатысуы бар ғылыми орталықтарға, сондай-ақ қандастарға жалдау шарттарымен **2016 жылғы 1 шілдеге дейін берілген** ауыл шаруашылығы мақсатындағы жер учаскелеріне уақытша жер пайдалану құқығы **жалдау шартының қолданылу мерзімі аяқталғанға дейін қолданылады** және жаңа мерзімге ұзартылуға жатпайды немесе Кодексте көзделген уақытша жер пайдалану құқығын тоқтату үшін өзге де негіздер басталғанға дейін қолданылады.

Қазіргі уақытта, республика бойынша ауыл шаруашылығы мақсатындағы 127 жер учаскесі 2016 жылғы 1 шілдеге дейін берілген шетелдік қатысуы бар 11 заңды тұлғаның жер пайдалануында. Бұл жер учаскелері жалдау шартының қолданылу мерзімі аяқталғанға дейін қолданылатынын, жаңа мерзімге ұзартуға жатпайтынын немесе уақытша жер пайдалану құқығын тоқтату үшін өзге де негіздер басталғанға дейін қолданылатынын айта кетеміз.

Ауыл шаруашылығы жерлері бар ірі жер пайдаланушылар мен шетелдіктерді анықтау бойынша жұмыстар жалғасуда және Министрліктің ерекше бақылауында. Сондай-ақ, аталған шектеуді қатаң бақылауға алу жөнінде жерлерді пайдалану мен қорғалуына мемлекеттік бақылау жүргізетін Комитеттің аумақтық бөлімшелеріне *(бұдан әрі – Департаменттер)* тапсырма берілген.

Кодекстің 16, 17, 18, 19 баптарына сәйкес жер учаскелерін жеке меншiкке және жер пайдалануға беру облыстардың, республикалық маңызы бар қаланың, астананың, ауданның, облыстық маңызы бар қаланың жергілікті атқарушы органының және ауылдық округі әкімінің жер қатынастарын реттеу саласындағы құзыретіне жатқызылған.

Кодекстің 147-бабына 2-тармағының 1) тармақшасынасәйкес жергілікті атқарушы органдардың Қазақстан Республикасы жер заңнамасы саласында қабылдаған шешімдерінің заңдылығына мемлекеттік бақылау жүргізуді Департаменттер жүзеге асырады.

Осыған байланысты, жер учаскесінің заңсыз берілгендігі туралы ақпарат болған жағдайда, белгіленген тәртіппен нақты фактіні көрсете отырып, жергілікті жердегі Департаментке жүгінуге құқылы екендігіңізді атап өтеміз.

Осы жауаппен келіспеген жағдайда, Сіз Қазақстан Республикасының Әкімшілік рәсімдік-процестік кодексінің 91-бабына сәйкес, шағымдануға құқылысыз.

**Төрағаның м.а. С. Дүйсенов**

*орынд.: А.Караталов*

*тел. 8 (7172) 94-97-27*